สวัสดีคะคุณ มีเรื่องรบกวนใจมีถามคะ คือเมื่อช่วงเสาร์อาทิตย์ที่ผ่านมาลืมกินยาคุมสองวัน(ยาแถวแรกเม็ด3-4) วันจันทร์กับวันอังคารก็กิน2เม็ดและก็กินปกติเรื่อยมาจนถึงวันศุกร์ มีอะไรกับแฟนแล้วหลั่งใน อยากถามคุณว่า มีเปอร์เซ็นต์เสี่ยงตั้งครรภ์ไหมคะ แล้วถ้าเสี่ยงควรทำยังไงต้องกินยาคุมฉุกเฉินไหมคะ
สวัสดีค่ะยาคุมกำเนิดแบบฮอร์โมนรวม ชนิด 21/28 เม็ด ให้รับประทานวันละ 1 เม็ด ตามลำดับติดต่อกันทุกวัน โดยเริ่มรับประทานยาคุมกำเนิดไม่เกินวันที่ 5 หลังประจำเดือนมาวันแรก จะสามารถคุมกำเนิดได้ในรอบเดือนนั้นทันที แต่หากรับประทานยาในช่วงอื่น ต้องรับประทานยาติดต่อกันอย่างน้อย 7 วันจึงจะมีประสิทธิภาพในการคุมกำเนิดค่ะ และถ้าเป็นแบบ 21 เม็ด เมื่อยาหมดแผง ต้องหยุดรับประทานยา 7 วันโดยต้องรับประทานยาทุกวันในเวลาเดียวกันเสมอ หากลืมไม่เกิน 1 วัน ให้รับประทานทันทีที่รู้ตัว แล้วรับประทานยาเม็ดต่อไปตามเวลาปกติ แต่หากลืมเกินกว่า 48 ชั่วโมง ให้ข้ามไปรับประทานยาตามวันปัจจุบัน แล้วใช้วิธีคุมกำเนิดอื่นช่วยในการคุมกำเนิดร่วมด้วย เช่น ใส่ถุงยางอนามัย หรือใช้ยาคุมกำเนิดฉุกเฉินหากยังสงสัย ควรปรึกษาแพทย์ หรือเภสัขกร เพื่อรับคำแนะนำที่ถูกต้องเหมาะสมต่อไปค่ะ